stanford-oval/wikipedia huggingface dataset:
คณะสังคมศาสตร์ มหาวิทยาลัยเกษตรศาสตร์

| --- | --- |
Faculty of Social Sciences, Kasetsart University

สถาปนา: 7 มีนาคม พ.ศ. 2517; 50 ปีก่อน (2517-03-07)
สังกัดการศึกษา: มหาวิทยาลัยเกษตรศาสตร์
คณบดี: น.ท.หญิง ผศ.ดร.งามลมัย ผิวเหลือง
ที่อยู่: 50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
สี:   สีแดงเลือดนก
เว็บไซต์: www.soc.ku.ac.th

คณะสังคมศาสตร์ มหาวิทยาลัยเกษตรศาสตร์ เป็นคณะหนึ่งในมหาวิทยาลัยเกษตรศาสตร์ วิทยาเขตบางเขน เปิดสอนในระดับปริญญาตรีถึงปริญญาเอกทางด้านสังคมศาสตร์ และเปิดสอนในรายวิชาทางด้านสังคมศาสตร์ให้กับนิสิตสาขาอื่น ๆ ในมหาวิทยาลัยเกษตรศาสตร์อีกด้วย
ประวัติ

คณะสังคมศาสตร์ มีพัฒนาการมาจากการศึกษาด้านสังคมศาสตร์ในมหาวิทยาลัยเกษตรศาสตร์มาตั้งแต่เริ่มก่อตั้งมหาวิทยาลัยใน พ.ศ. 2486 โดยอยู่ในแผนกวิชาเศรษฐศาสตร์และสังคมศาสตร์ และแผนกวิชานิติศาสตร์ ซึ่งทั้ง 2 แผนกอยู่ในสังกัดคณะสหกรณ์ โดยขณะนั้นเปิดสอนในรายวิชาด้านสังคมศาสตร์ให้กับนิสิตสาขาอื่นๆ ไม่ได้เปิดการเรียนการสอนด้านสังคมศาสตร์ในระดับปริญญา
ต่อมาใน พ.ศ. 2495 แผนกวิชาเศรษฐศาสตร์และสังคมศาสตร์ได้ถูกแยกออกจากกัน ด้านสังคมศาสตร์ได้เปลี่ยนเป็นแผนกวิชาสังคมศาสตร์ สังกัดคณะสหกรณ์และเศรษฐศาสตร์ แต่ไม่นานก็ถูกยุบรวมกับแผนกวิชานิติศาสตร์ใน พ.ศ. 2499 และเปลี่ยนเป็นแผนกวิชานิติศาสตร์และสังคมศาสตร์ สังกัดคณะเศรษฐศาสตร์สหกรณ์
ใน พ.ศ. 2509 มหาวิทยาลัยเกษตรศาสตร์ได้จัดตั้งคณะวิทยาศาสตร์และอักษรศาสตร์ และย้ายการศึกษาด้านสังคมศาสตร์นอกจากเศรษฐศาสตร์และนิติศาสตร์มาอยู่ในสังกัดคณะ เป็นแผนกวิชาสังคมศาสตร์และมนุษยศาสตร์ และได้เปิดหลักสูตรศิลปศาสตรมหาบัณฑิต สาขาวิชาพัฒนาชุมชน เป็นสาขาวิชาแบบสหวิทยาการสังกัดบัณฑิตวิทยาลัยเป็นสาขาวิชาแรกที่เปิดสอนในระดับปริญญา
และในปีต่อมาจึงได้เปิดหลักสูตรศิลปศาสตรบัณฑิต สาขาวิชาสังคมศาสตร์ทั่วไป เป็นสาขาวิชาแรกในระดับปริญญาตรีโดยมีนิสิตคนแรกโอนมาจากคณะเกษตร และมีนิสิตเข้าศึกษารุ่นแรกโดยการสอบจำนวน 12 คน
ใน พ.ศ. 2512 ได้มีความพยายามที่จะจัดตั้งคณะสังคมศาสตร์โดย ศาสตราจารย์ ดร.นิพนธ์ คันธเสวี หัวหน้าภาควิชาสังคมศาสตร์และมนุษยศาสตร์คนแรก แต่ได้รับการชะลอการก่อตั้งไว้จากทางมหาวิทยาลัย เป็นเวลาหลายปีจึงได้อนุมัติให้จัดตั้งคณะสังคมศาสตร์ขึ้นในมหาวิทยาลัยเกษตรศาสตร์อย่างเป็นทางการ  ในวันที่ 7 มีนาคม พ.ศ. 2517 โดยมีศาสตราจารย์ ดร.สุธรรม อารีกุล ดำรงตำแหน่งคณบดีของคณะเป็นคนแรก และมีการแบ่งภาควิชาโดยยกหมวดวิชาต่างในคณะสังคมศาสตร์เป็นภาควิชาต่าง ๆ ใน พ.ศ. 2518 ซึ่งคณะสังคมศาสตร์ในขณะนั้นมีทั้งหมด 5 ภาควิชา ได้แก่
ภาควิชาจิตวิทยา
ภาควิชาภูมิศาสตร์และประวัติศาสตร์
ภาควิชาปรัชญาและศาสนา
ภาควิชารัฐศาสตร์และรัฐประศาสนศาสตร์
ภาควิชาสังคมวิทยาและมานุษยวิทยา
ในระยะแรกคณะสังคมศาสตร์ได้ใช้อาคารชั่วคราวบริเวณหน้าคณะเศรษฐศาสตร์และบริหารธุรกิจซึ่งเป็นที่ตั้งของภาควิชาสังคมศาสตร์และมนุษยศาสตร์เดิม จนถึงปี พ.ศ. 2521 จึงได้ย้ายเข้ามาอยู่ในอาคารถาวรแห่งแรกของคณะสังคมศาสตร์ในบริเวณที่ตั้งปัจจุบัน
ใน พ.ศ. 2520 ได้มีการก่อตั้งภาควิชานิติศาสตร์เพื่อเปิดสอนรายวิชาด้านกฎหมายในมหาวิทยาลัย และใน พ.ศ. 2523 ภาควิชาปรัชญาและศาสนาได้ย้ายไปสังกัดคณะมนุษยศาสตร์ ที่ได้รับการก่อตั้งเป็นคณะใหม่ และใน พ.ศ. 2528 ภาควิชาภูมิศาสตร์และประวัติศาสตร์ได้แยกสาขาออกจากกันเป็นภาควิชาภูมิศาสตร์และภาควิชาประวัติศาสตร์ทำให้คณะสังคมศาสตร์มีจำนวนภาควิชาอยู่ 6 ภาควิชาจนถึงปัจจุบัน
หลักสูตร

คณะสังคมศาสตร์เปิดสอนในหลักสูตรปริญญาตรีจำนวน 7 สาขาวิชา ปริญญาโท 9 สาขาวิชา ปริญญาเอก 1 สาขาวิชา ทั้งในภาคปกติและภาคพิเศษ
| หลักสูตรที่เปิดสอนในคณะสังคมศาสตร์ มหาวิทยาลัยเกษตรศาสตร์> ระดับปริญญาบัณฑิต | หลักสูตรที่เปิดสอนในคณะสังคมศาสตร์ มหาวิทยาลัยเกษตรศาสตร์> ระดับปริญญามหาบัณฑิต | หลักสูตรที่เปิดสอนในคณะสังคมศาสตร์ มหาวิทยาลัยเกษตรศาสตร์> ระดับปริญญาดุษฎีบัณฑิต | หลักสูตรที่เปิดสอนในคณะสังคมศาสตร์ มหาวิทยาลัยเกษตรศาสตร์>  |
| --- | --- | --- | --- |
|  หลักสูตรนิติศาสตรบัณฑิต (น.บ.) สาขาวิชานิติศาสตร์ (ภาคปกติและภาคพิเศษ) หลักสูตรวิทยาศาสตรบัณฑิต (วท.บ.) สาขาวิชาจิตวิทยา (ภาคปกติและภาคพิเศษ) สาขาวิชาจิตวิทยาชุมชน  สาขาวิชาจิตวิทยาคลินิก  สาขาวิชาจิตวิทยาพัฒนาการ  สาขาวิชาจิตวิทยาอุตสาหกรรมและองค์การ  สาขาวิชาภูมิศาสตร์ (ภาคปกติและภาคพิเศษ) หลักสูตรศิลปศาสตรบัณฑิต (ศศ.บ.) สาขาวิชาประวัติศาสตร์  สาขาวิชารัฐศาสตร์ (ภาคปกติและภาคพิเศษ) แขนงวิชาการปกครองและบริหารจัดการท้องถิ่น  แขนงวิชาความสัมพันธ์ระหว่างประเทศ  แขนงวิชาบริหารงานยุติธรรมและความปลอดภัย  สาขาวิชารัฐประศาสนศาสตร์ (ภาคปกติและภาคพิเศษ)  สาขาวิชาสังคมวิทยาและมานุษยวิทยา (ภาคปกติและโครงการหลักสูตรสองปริญญาคู่ขนาน กับหลักสูตรวิทยาศาสตร์บัณฑิต สาขาวิชาวนศาสตร์ชุมชน 5 ปี ของคณะวนศาสตร์)  สาขาวิชาเอเชียตะวันออกเฉียงใต้ศึกษา (ภาคพิเศษ) |  หลักสูตรวิทยาศาสตรมหาบัณฑิต (วท.ม.) สาขาวิชาจิตวิทยาชุมชน (ภาคปกติและภาคพิเศษ)  สาขาวิชาจิตวิทยาอุตสาหกรรมและองค์การ (ภาคปกติและภาคพิเศษ)  สาขาวิชาภูมิศาสตร์การวางแผนพัฒนา หลักสูตรศิลปศาสตรมหาบัณฑิต (ศศ.ม.) สาขาวิชาการจัดการความขัดแย้ง (ภาคพิเศษ)  สาขาวิชาการบริหารและพัฒนาสังคม (ภาคปกติและภาคพิเศษ)  สาขาวิชาประวัติศาสตร์  สาขาวิชาพัฒนสังคมศาสตร์ (ภาคปกติและภาคพิเศษ)  สาขาวิชารัฐศาสตร์ (ภาคปกติและภาคพิเศษ) วิชาเอกการปกครอง  วิชาเอกความสัมพันธ์ระหว่างประเทศ  วิชาเอกรัฐประศาสนศาสตร์  สาขาวิชาสังคมวิทยาประยุกต์ |  หลักสูตรปรัชญาดุษฎีบัณฑิต (ปร.ด.) สาขาวิชาสังคมศาสตร์ |  |
ทำเนียบคณบดี

| รายนามคณบดีคณะสังคมศาสตร์ มหาวิทยาลัยเกษตรศาสตร์> รายนามคณบดี | รายนามคณบดีคณะสังคมศาสตร์ มหาวิทยาลัยเกษตรศาสตร์> วาระการดำรงตำแหน่ง | รายนามคณบดีคณะสังคมศาสตร์ มหาวิทยาลัยเกษตรศาสตร์>  |
| --- | --- | --- |
| 1. ศาสตราจารย์ ดร.สุธรรม อารีกุล | พ.ศ. 2517 - พ.ศ. 2518 |  |
| 2. ศาสตราจารย์ ดร.นิพนธ์ คันธเสวี | พ.ศ. 2518 - พ.ศ. 2530 |  |
| 3. อาจารย์ ดร.ระดม เศรษฐีธร | พ.ศ. 2522 - พ.ศ. 2526 |  |
| 4. รองศาสตราจารย์ อัณณพ ชูบำรุง | พ.ศ. 2530 - พ.ศ. 2538 |  |
| 5. รองศาสตราจารย์ ดร.สมเกียรติ วันทะนะ | พ.ศ. 2538 - พ.ศ. 2546 |  |
| 6. รองศาสตราจารย์ พวงเพชร สุรัตนกวีกุล | พ.ศ. 2546 - พ.ศ. 2550 |  |
| 7. รองศาสตราจารย์ ดร.มนฤตย์พล อุรบุญนวลชาติ | พ.ศ. 2550 - พ.ศ. 2558 |  |
| 8. ผู้ช่วยศาสตราจารย์ ดร.ทิพย์วัลย์ สุรินยา | พ.ศ. 2558 - พ.ศ. 2562 |  |
| 9. ผู้ช่วยศาสตราจารย์ นาวาอากาศโทหญิง ดร.งามลมัย ผิวเหลือง | พ.ศ. 2562 - ปัจจุบัน |  |

หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
อันดับและมาตรฐาน

ดูเพิ่ม: การจัดอันดับของมหาวิทยาลัยเกษตรศาสตร์
| --- | --- |
Times Higher Education World University Rankings by subjects 
Global 
THE Social Sciences: 601+ (2021)

สถาบัน Times Higher Education (THE) ได้ทำการจัดอันดับมหาวิทยาลัยโลกแยกตามสาขา หรือ Times Higher Education World University Rankings by subjects พบว่าคณะสังคมศาสตร์ มหาวิทยาลัยเกษตรศาสตร์ได้รับการจัดอันดับให้ติดอันดับโลกในสาขา Social Sciences อันดับที่ 601+ ในปี 2021
บุคคลที่มีชื่อเสียง

ดูเพิ่ม: รายนามบุคคลจากมหาวิทยาลัยเกษตรศาสตร์
สมเด็จพระสังฆราชเจ้า กรมหลวงวชิรญาณสังวร (อาจารย์พิเศษ) ทรงรับอาราธนาจากคณะสังคมศาสตร์ มหาวิทยาลัยเกษตรศาสตร์ เมื่อปี พ.ศ. 2520 เป็นอาจารย์พิเศษสอนในวิชาสมถะและวิปัสนา ต่อมาเรียกว่าวิชาฝึกสมาธิตามแนวพุทธศาสนา
ไกรศักดิ์ ชุณหะวัณ (บุคลากร) อาจารย์ / นักวิชาการ
ศาสตราจารย์ ดร.ภูวดล ทรงประเสริฐ  (บุคลากร) อาจารย์ / นักวิชาการ
พล.ต.อ.พัชรวาท วงษ์สุวรรณ (ศิษย์เก่า) อดีตผู้บัญชาการตำรวจแห่งชาติ
หม่อมหลวงปวันสวัสดิ์ สวัสดิวัตน์ (ศิษย์เก่า)
ธนพล จารุจิตรานนท์ (ศิษย์เก่า) นักแสดง / นักร้องวง SBFIVE
ชานน วาสิกศิริ (ศิษย์เก่า) ผู้ว่าราชการจังหวัดนครนายก
บรรณานุกรม

คณะสังคมศาสตร์ มหาวิทยาลัยเกษตรศาสตร์, ที่ระลึกทศวรรษ คณะสังคมศาสตร์ มหาวิทยาลัยเกษตรศาสตร์, สำนักส่งเสริมและฝึกอบรม, 2527
ประวัติคณะสังคมศาสตร์ มหาวิทยาลัยเกษตรศาสตร์ เก็บถาวร 2006-10-23 ที่ เวย์แบ็กแมชชีน
นกแอร์

นกแอร์ (อังกฤษ: Nok Air) เป็นสายการบินราคาประหยัดของประเทศไทย เปิดตัวอย่างเป็นทางการเมื่อวันที่ 10 กุมภาพันธ์ พ.ศ. 2547 ภายใต้ชื่อบริษัท สกายเอเชีย จำกัด (Sky Asia Ltd.) เริ่มทำการบินครั้งแรกวันที่ 23 กรกฎาคม 2547 และเมื่อวันที่ 16 มกราคม 2549 ได้เปลี่ยนชื่อเป็น บริษัท สายการบินนกแอร์ จำกัด (Nok Airlines Co., Ltd.) ต่อมาได้เปลี่ยนชื่ออีกครั้งเป็น บริษัทสายการบินนกแอร์ จำกัด (มหาชน) (Nok Airlines Public Company Limited) เมื่อวันที่ 18 มกราคม 2556 เพื่อเตรียมนำบริษัทเข้าสู่ตลาดหลักทรัพย์แห่งประเทศไทย และเริ่มซื้อขายบนกระดานหลักทรัพย์ได้ในวันที่ 20 มิถุนายนปีเดียวกัน
สายการบินนกแอร์ ก่อตั้งขึ้นโดยมีบริษัทร่วมทุนดังนี้ บริษัท การบินไทย จำกัด (มหาชน) (ถือหุ้น 49%) บริษัท นกแอร์แมนเนจเม้นท์ฮ่องกง จำกัด (25%) บริษัท ทุนลดาวัลย์ จำกัด (สำนักงานทรัพย์สินส่วนพระมหากษัตริย์) (6%) ธนาคารไทยพาณิชย์ จำกัด (มหาชน) (5%) บริษัท คิง เพาเวอร์ อินเตอร์เนชั่นแนลจำกัด (5%) ผู้ถือหุ้นรายอื่น ๆ (10%) โดยมีนายพาที สารสิน เป็นประธานเจ้าหน้าที่บริหาร ตั้งแต่ก่อตั้งสายการบิน จนกระทั่งนายพาทีลาออกจากตำแหน่งเมื่อวันที่ 14 กันยายน 2560 ที่ประชุมคณะกรรมการบริษัทจึงได้แต่งตั้งนายปิยะ ยอดมณี รองประธานเจ้าหน้าที่บริหาร เป็นประธานเจ้าหน้าที่บริหารแทน ในปีต่อมานายปิยะได้แจ้งต่อตลาดหลักทรัพย์แห่งประเทศไทย (ตลท.) ว่าขอลาออกจากตำแหน่ง โดยให้มีผลตั้งแต่วันที่ 23 สิงหาคม 2561 พร้อมกันนี้ ได้แต่งตั้งนายประเวช องอาจสิทธิกุล กรรมการบริษัท ดำรงตำแหน่งรักษาการประธานเจ้าหน้าที่บริหาร แทนนายปิยะ โดยมีผลตั้งแต่วันที่ 27 สิงหาคม 2561 เป็นต้นไป และเมื่อวันที่ 13 มิถุนายน 2562 ดร. วุฒิภูมิ จุฬางกูร ได้รับการแต่งตั้งให้เป็นประธานเจ้าหน้าที่บริหารและกรรมการบริหาร บริษัท สายการบินนกแอร์ จำกัด (มหาชน) ทั้งนี้ปัจจุบันตระกูลจุฬางกูรเป็นผู้ถือหุ้นใหญ่ของนกแอร์
จุดหมายปลายทาง

นกแอร์ให้บริการเที่ยวบินไปยังจุดหมายดังต่อไปนี้
เส้นทางที่ให้บริการจากท่าอากาศยานดอนเมือง ฐานการบินหลัก
ประเทศไทย
เชียงใหม่ - ท่าอากาศยานเชียงใหม่
เชียงราย - ท่าอากาศยานแม่ฟ้าหลวง เชียงราย
พิษณุโลก - ท่าอากาศยานพิษณุโลก
แม่สอด - ท่าอากาศยานแม่สอด
น่าน - ท่าอากาศยานน่านนคร
อุบลราชธานี - ท่าอากาศยานอุบลราชธานี
อุดรธานี - ท่าอากาศยานอุดรธานี
สกลนคร - ท่าอากาศยานสกลนคร
บุรีรัมย์ - ท่าอากาศยานบุรีรัมย์
หาดใหญ่ - ท่าอากาศยานหาดใหญ่
สุราษฎร์ธานี - ท่าอากาศยานสุราษฎร์ธานี
ตรัง - ท่าอากาศยานตรัง
ภูเก็ต - ท่าอากาศยานภูเก็ต
นครศรีธรรมราช - ท่าอากาศยานนครศรีธรรมราช
กระบี่ - ท่าอากาศยานนานาชาติกระบี่
ระนอง - ท่าอากาศยานระนอง
ประเทศจีน
หนานหนิง - ท่าอากาศยานนานาชาติหนานหนิงวูซู่
เจิ้งโจว - ท่าอากาศยานนานาชาติเจิ้งโจวซินเจิ้ง
หนานจิง - ท่าอากาศยานนานาชาตินานจิง ลูโกว
เฉิงตู - ท่าอากาศยานนานาชาติเฉิงตูซวงหลิว (ทำการบินจากท่าอากาศยานภูเก็ต)
ประเทศอินเดีย
ไฮเดอร์ราบัด - ท่าอากาศยานนานาชาติราจีฟ คานธี ไฮเดอร์ราบัด
มุมไบ -  Chhatrapati Shivaji Maharaj International Airport Mumbai
เส้นทางที่ให้บริการจากท่าอากาศยานเชียงใหม่ ฐานการบินรอง
ประเทศไทย
กรุงเทพมหานคร - ท่าอากาศยานดอนเมือง
อุดรธานี - ท่าอากาศยานอุดรธานี
อุบลราชธานี - ท่าอากาศยานอุบลราชธานี
จุดหมายปลายทาง > เส้นทางการบินในอดีต

เมาะลำเลิง - ท่าอากาศยานเมาะลำเลิง
ย่างกุ้ง -ท่าอากาศยานนานาชาติย่างกุ้ง
ฮานอย - ท่าอากาศยานนานาชาตินอยไบ
โฮจิมินห์ซิตี้ - ท่าอากาศยานนานาชาติเตินเซินเญิ้ต
ฮิโรชิมา - ท่าอากาศยานฮิโรชิมะ
กูวาฮาติ - ท่าอากาศยานนานาชาติโลกเปรีย โกปินาท บอร์โดโลย
บังกาลอร์ - ท่าอากาศยานนานาชาติบังกาลอร์
เพชรบูรณ์ - ท่าอากาศยานเพชรบูรณ์
ขอนแก่น - ท่าอากาศยานนานาชาติขอนแก่น
ร้อยเอ็ด - ท่าอากาศยานร้อยเอ็ด
พัทยา - ท่าอากาศยานนานาชาติอู่ตะเภา
แพร่ - ท่าอากาศยานแพร่
ลำปาง - ท่าอากาศยานลำปาง
แม่ฮ่องสอน - ท่าอากาศยานแม่ฮ่องสอน
นครพนม - ท่าอากาศยานนครพนม
เบตง - ท่าอากาศยานเบตง
เลย- ท่าอากาศยานเลย
ชุมพร - ท่าอากาศยานชุมพร
ฝูงบิน > ฝูงบินปัจจุบัน

ณ เดือนมกราคม พ.ศ. 2567 นกแอร์มีเครื่องบินประจำการในฝูงบินดังนี้
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| โบอิง 737-800 | 14 | — | 189 |  |
| รวม | 14 | — |  |  |
นกแอร์มีอายุฝูงบินเฉลี่ย 9.6 ปี
ฝูงบิน > รายชื่อเครื่องบิน

| ลำดับ | เครื่องบิน | ทะเบียน | ชื่อ | สี (จากหัวเครื่อง) | วันเข้าประจำฝูงบิน | จำนวนผู้โดยสาร> P | จำนวนผู้โดยสาร> Y | จำนวนผู้โดยสาร> รวม | หมายเหตุ |
| --- | --- | --- | --- | --- | --- | --- | --- | --- | --- |
| 1 | เอทีอาร์ 72-500 | HS-DRC | นกร่มรื่น | ม่วงขาว | 15/10/2012 | 0 | 66 | 66 | ปลดประจำการ ขายให้เยติแอร์ไลน์ |
| 2 | เอทีอาร์ 72-500 | HS-DRD | นกสายลม | ม่วงขาว | 15/10/2012 | 0 | 66 | 66 | ปลดประจำการ ขายให้เยติแอร์ไลน์ ต่อมาตกในเหตุการณ์เยติแอร์ไลน์ เที่ยวบินที่ 691 |
| 3 | บอมบาเดีย แดช 8 คิว400 | HS-DQA | นกอันนา | ขาวเหลืองม่วงชมพู | 30/09/2014 | 0 | 86 | 86 | ปลดประจำการ |
| 4 | บอมบาเดีย แดช 8 คิว400 | HS-DQB | นกข้าวเหนียว | ขาวม่วงชมพู | 15/10/2014 | 0 | 86 | 86 | ปลดประจำการ |
| 5 | บอมบาเดีย แดช 8 คิว400 | HS-DQC | นกข้าวปั้น | ขาวชมพูฟ้าส้ม | 06/11/2014 | 0 | 86 | 86 | ปลดประจำการ |
| 6 | บอมบาเดีย แดช 8 คิว400 | HS-DQD | นกข้าวปุ้น | ขาวเขียวส้ม | 13/11/2014 | 0 | 86 | 86 | ปลดประจำการ |
| 7 | บอมบาเดีย แดช 8 คิว400 | HS-DQE | นกลาเต้ | ขาวเนื้อเหลือง | 25/09/2015 | 0 | 86 | 86 | ปลดประจำการ |
| 8 | บอมบาเดีย แดช 8 คิว400 | HS-DQF | นกคาปู | น้ำตาลขาวเหลือง | 28/09/2015 | 0 | 86 | 86 | ปลดประจำการ |
| 9 | บอมบาเดีย แดช 8 คิว400 | HS-DQG | นกสุขสันต์ | ส้มขาวเหลือง | 15/07/2016 | 0 | 86 | 86 | ปลดประจำการ |
| 10 | บอมบาเดีย แดช 8 คิว400 | HS-DQH | นกของขวัญ | เขียวขาวฟ้า | 26/07/2016 | 0 | 86 | 86 | ปลดประจำการ |
| 11 | โบอิง 737-800 | HS-DBE | นกฟลามิงโก้ | ชมพู | 07/08/2012 | 42 | 147 | 189 | ปลดประจำการ |
| 12 | โบอิง 737-800 | HS-DBG | นกใบเตย | เขียว | 16/11/2012 | 42 | 147 | 189 | กำลังจะปลดประจำการในปีนี้ |
| 13 | โบอิง 737-800 | HS-DBK | นกสบาย | ขาวฟ้า | 31/01/2013 | 42 | 144 | 186 | มี WIFI |
| 14 | โบอิง 737-800 | HS-DBO | นกดีดี | ขาวฟ้า | 16/10/2013 | 42 | 147 | 189 |  |
| 15 | โบอิง 737-800 | HS-DBP | นกเพชรน้ำเงิน | น้ำเงินขาวฟ้า | 14/03/2014 | 42 | 147 | 189 | มี Wi-Fi |
| 16 | โบอิง 737-800 | HS-DBQ | นกบุษราคัม | ชมพูขาวเขียว | 15/07/2014 | 42 | 147 | 189 | มี WIFI, ลายครบรอบ 10 ปีนกแอร์ |
| 17 | โบอิง 737-800 | HS-DBR | นกหยกนภา | เหลืองเขียวขาว | 14/12/2014 | 42 | 147 | 189 |  |
| 18 | โบอิง 737-800 | HS-DBS | นกทองชมพู | เหลืองชมพูขาว | 23/10/2014 | 42 | 147 | 189 | มี Wi-Fi |
| 19 | โบอิง 737-800 | HS-DBT | นกบุษน้ำเพชร | เหลืองส้มขาว | 25/08/2015 | 42 | 147 | 189 |  |
| 20 | โบอิง 737-800 | HS-DBU | นกทับทิมสยาม | ม่วงชมพูขาว | 25/11/2015 | 42 | 147 | 189 |  |
| 21 | โบอิง 737-800 | HS-DBV | นกภูผา | ขาวเขียวน้ำเงิน | 14/03/2016 | 42 | 147 | 189 |  |
| 22 | โบอิง 737-800 | HS-DBW | นกฟ้าคราม | ฟ้าขาวส้ม | 17/08/2016 | 42 | 147 | 189 |  |
| 23 | โบอิง 737-800 | HS-DBX | นกตะวัน | เหลืองม่วงชมพู | 18/11/2016 | 42 | 147 | 189 |  |
| 24 | โบอิง 737-800 | HS-DBY | นกเวหา | ม่วงขาวส้ม | 07/06/2017 | 42 | 147 | 189 |  |
| 25 | โบอิง 737-800 | HS-DBZ | นกนภาพราว | มิ้นขาวเหลือง | 20/09/2017 | 42 | 147 | 189 |  |
การยกเลิกเที่ยวบิน

14 กุมภาพันธ์ 2559 นักบินกลุ่มหนึ่งของสายการบินประท้วง ไม่พอใจที่ทางบริษัทมีการปรับเพิ่มมาตรฐานการ Audit การบริหารงานของฝ่ายบิน โดยอิงมาตรฐานของเอียซา ปรากฏว่า มีนักบินบางส่วนไม่ผ่านเกณฑ์ดังกล่าว จึงได้สร้างความไม่พอใจ และประท้วงหยุดบิน จึงยกเลิกเที่ยวบินรวม 13 เที่ยวบิน โดยนายพาที สารสิน ประธานเจ้าหน้าที่บริหาร สายการบินนกแอร์ จำกัด ได้แถลงข่าวขอโทษผู้โดยสารที่ตกค้างอยู่ที่สนามบิน หลังมีการยกเลิกเที่ยวบินรวม 13 เที่ยวบินดังกล่าว
แหล่งข้อมูลอื่น

เว็บไซต์ของนกแอร์
Facebook นกแอร์
หนังสือชี้ชวนฯ นกแอร์
| ด ค ก สายการบินในประเทศไทย |
| --- | --- |
บริการเต็มรูปแบบ:  การบินไทย (ประจำชาติ) 
ต้นทุนต่ำ:  นกแอร์  ไทยแอร์เอเชีย  ไทยแอร์เอเชียเอ็กซ์  ไทยไลอ้อนแอร์  ไทยเวียดเจ็ทแอร์ 
ภูมิภาคและเช่าเหมาลำ:  บางกอกแอร์เวย์ส  เอ็มเจ็ท  สยามซีเพลน 
ขนส่งสินค้า:  เอพีไอคาร์โกแอร์ไลน์  เค-ไมล์ แอร์  พัทยาแอร์เวย์ 
อดีต:  แอร์อันดามัน  แอร์ฟีนิคซ์  แอร์สยาม  แอนเจิลแอร์ไลน์  เอเชียแอตแลนติกแอร์ไลน์  ซิตี้แอร์เวย์  แฮปปี้แอร์  บิสิเนสแอร์  เจ็ทเอเซีย แอร์เวย์  กานต์แอร์  นิวเจนแอร์เวย์ส  ภูเก็ตแอร์  วัน-ทู-โก  โอเรียนท์ ไทย แอร์ไลน์  อาร์แอร์ไลน์  พีบีแอร์  อาร์แอร์ไลน์  เอสจีเอแอร์ไลน์  สยามแอร์  สกายสตาร์แอร์เวย์  โซล่าแอร์  ไทยแอร์คาร์โก  เดินอากาศไทย  ไทยแปซิฟิกแอร์ไลน์  ไทยรีเจียนัลแอร์ไลน์  ไทยสกายแอร์ไลน์  ไทยไทเกอร์แอร์เวย์  ไทยเจ็ทส์  ยู แอร์ไลน์  วิสดอมแอร์เวย์  นกสกู๊ต  การบินไทยสมายล์ 
อนาคต:  พี 80 แอร์  เรียลลี่คูลแอร์ไลนส์  แลนด์ดาร์ชแอร์ไลน์ 
| ด ค กสายการบินสมาชิกของ  แวลูอัลไลแอนซ์  (Value Alliance) |
| --- | --- | --- |
| สมาชิกผู้ก่อตั้ง | เซบูแปซิฟิก • เซบโก • เชจูแอร์ • นกแอร์ • สกู๊ต |  |
| สมาชิกเพิ่มเติมหลังการก่อตั้ง | ยังไม่มี |  |
| สมาชิกในอดีต | ไทเกอร์แอร์ • ไทเกอร์แอร์ออสเตรเลีย •  นกสกู๊ต •  วานิลลาแอร์ |  |
โหมโรง (ภาพยนตร์)

| โหมโรง |
| --- | --- |
กำกับ: อิทธิสุนทร วิชัยลักษณ์
ผู้ช่วยผู้กำกับ: พีระศักดิ์ เกิดศิริ สวนีย์ อุทุมมา
บทภาพยนตร์: อิทธิสุนทร วิชัยลักษณ์ พีระศักดิ์ ศักดิ์ศิริ ดลกมล ศรัทธาทิพย์
เนื้อเรื่อง: อิทธิสุนทร วิชัยลักษณ์
สร้างจาก: ชีวประวัติของ หลวงประดิษฐไพเราะ (ศร ศิลปบรรเลง)
อำนวยการสร้าง: หม่อมเจ้าชาตรีเฉลิม ยุคล สมศักดิ์ เตชะรัตนประเสริฐ หม่อมกมลา ยุคล ณ อยุธยา
นักแสดงนำ: อนุชิต สพันธุ์พงษ์ อดุลย์ ดุลยรัตน์  พงษ์พัฒน์ วชิรบรรจง ณรงค์ฤทธิ์ โตสง่า อาระตี ตันมหาพราน ภูวฤทธิ์ พุ่มพวง
กำกับภาพ: ณัฐวุฒิ กิตติคุณ
ตัดต่อ: อิทธิสุนทร วิชัยลักษณ์
ดนตรีประกอบ: ชาติชาย พงศ์ประภาพันธุ์ ชัยภัค ภัทรจินดา
บริษัทผู้สร้าง: สหมงคลฟิล์ม อินเตอร์เนชั่นแนล พร้อมมิตร โปรดักชั่น ภาพยนตร์หรรษา กิมมิคฟิล์ม  
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 6 กุมภาพันธ์ พ.ศ. 2547
ความยาว: 104 นาที
ประเทศ: ไทย
ภาษา: ไทย
ทำเงิน: 52.72 ล้านบาท
ข้อมูลจาก All Movie Guide
ข้อมูลจาก IMDb
ข้อมูลจากฐานข้อมูลภาพยนตร์ไทย
โหมโรง (อังกฤษ: The Overture) เป็นภาพยนตร์ไทยในปี พ.ศ. 2547 ที่มีเนื้อหาเกี่ยวกับดนตรีไทย เนื้อเรื่องได้แรงบันดาลใจมาจากประวัติของหลวงประดิษฐไพเราะ (ศร ศิลปบรรเลง) กำกับภาพยนตร์โดย อิทธิสุนทร วิชัยลักษณ์ อำนวยการผลิตโดย หม่อมเจ้าชาตรีเฉลิม ยุคล, สมศักดิ์ เตชะรัตนประเสริฐ และ หม่อมกมลา ยุคล  ร่วมอำนวยการผลิตโดย นนทรีย์ นิมิบุตร, ดวงกมล ลิ่มเจริญ, คุณากร เศรษฐี  ควบคุมการผลิตโดย อิทธิสุนทร วิชัยลักษณ์, พิศมัย เหล่าดารา
นำแสดงโดย อนุชิต สพันธุ์พงษ์, อดุลย์ ดุลยรัตน์, พงษ์พัฒน์ วชิรบรรจง, ณรงค์ฤทธิ์ โตสง่า, อาระตี ตันมหาพราน, ภูวฤทธิ์ พุ่มพวง, สุเมธ องอาจ, สมภพ เบญจาธิกุล และ สมชาย ศักดิกุล
ภาพยนตร์ทำรายได้ 52.72 ล้านบาท และได้รับรางวัลต่าง ๆ จากงานประกวดภาพยนตร์จำนวนมาก ในช่วงแรกที่ภาพยนตร์ฉายมีกระแสที่ไม่ค่อยดี ก่อนที่คนตั้งกระทู้ พันทิป.คอม จนภาพยนตร์เริ่มมีทิศทางที่ดี
ภายหลังได้รับการดัดแปลงเป็นละครโทรทัศน์ โหมโรง โดยออกอากาศทางสถานีโทรทัศน์ไทยพีบีเอส เมื่อ พ.ศ. 2555 และเป็นละครเวที โหมโรง เดอะ มิวสิคัล โดย เวิร์คพอยท์ เอ็นเทอร์เทนเมนท์ อีก 4 ครั้ง ในปี พ.ศ. 2558, 2561 และ 2568 แสดงที่ โรงละครเคแบงก์สยามพิฆเนศ
เรื่องย่อ

เหตุการณ์เริ่มขึ้นราวพุทธศักราช 2429 ในประเทศสยาม ศร เด็กหนุ่มที่มีความผูกพันกับดนตรีไทยมาตั้งแต่เกิด ได้รับการถ่ายทอดฝีมือในการตีระนาดเอกจาก ครูสิน ผู้ซึ่งเป็นทั้งบิดาและครูสอนดนตรีไทย ผู้มีปมในชีวิต หลังการสูญเสียพี่ชายของศรผู้ซึ่งถูกนักเลงระนาดคู่ปรับฆ่า เป็นเหตุให้ครูสินตัดสินใจหยุดการสอนดนตรีไทยลง แต่ด้วยคำเตือนสติจากหลวงพ่อ ทำให้ครูสินกลับมาสอนดนตรีไทยอีกครั้ง เพื่อไม่เป็นการปิดกั้นโอกาสและการพัฒนาพรสวรรค์ในการตีระนาดของศร ศรจึงได้รับการถ่ายทอดฝีมือตีระนาดจากบิดา และมีทิว เพื่อนสนิทที่คอยช่วยเหลือมาตลอดเวลา
ศร กลายเป็นดาวเด่นในเชิงระนาดเมื่อก้าวเข้าสู่วัยหนุ่ม ฝีมือของศรยากหาใครทัดเทียมในอัมพวา หลังจากชนะประชันครั้งแล้วครั้งเล่า ศรจึงเกิดความลำพองในฝีมือของตนเอง จนเมื่อศรเดินทางเข้ามายังบางกอก เขาพ่ายแพ้เป็นครั้งแรกต่อขุนอิน ผู้มีฝีมือการเล่นระนาดในระดับสูง และมีทางระนาดที่ดุดัน ศรกลายเป็นคนที่สูญเสียความภาคภูมิใจในตัวเอง แต่เขาก็กลับมามุมานะฝึกปรือฝีมืออีกครั้ง และคิดค้นทางระนาดแบบใหม่ที่ไม่ซ้ำใคร จนในที่สุด ศรก็ได้รับการอุปถัมป์ให้เป็นนักดนตรีประจำวังบูรพาภิรมย์​ของสมเด็จฯ และได้พบกับ แม่โชติ สตรีผู้สูงศักดิ์ที่กลายมาเป็นคู่ชีวิตของศรในเวลาต่อมา
ในที่สุด หลังจากผ่านการบ่มเพาะทั้งฝีมือและจิตใจจากครูเทียน ครูดนตรีมีฝีมือที่สมเด็จฯจัดหามาเพื่อดูแลฝึกสอน ศรก็สามารถมีชัยเหนือขุนอินได้สำเร็จ
ล่วงเข้าสู่วัยชราของศร เขากลายเป็นครูดนตรีอาวุโสที่มีลูกศิษย์มากมาย ขณะที่บ้านเมืองเข้าสู่ยุคของการเปลี่ยนแปลงวัฒนธรรม ในยุครัฐบาลทหารของ จอมพลป. ซึ่งมีนโยบายปรับปรุงประเทศให้มีเป็นอารยะตามแบบตะวันตก และออกระเบียบมาปิดกั้นควบคุมศิลปะแขนงต่าง ๆ รวมทั้งดนตรีไทย โดยมี พันโทวีระ นายทหารหนุ่มที่รับหน้าที่ดูแลนโยบายดังกล่าว  ครูศร ผู้ผ่านการแข่งขันแพ้-ชนะมานับครั้งไม่ถ้วน จึงต้องพบกับช่วงบั้นปลายชีวิตอันปวดร้าว ในวันที่ดนตรีไทยถูกคุกคามจากผู้มีอำนาจ
นักแสดงนำ

อนุชิต สพันธุ์พงษ์ เป็น ศร ในวัยหนุ่ม
อดุลย์ ดุลยรัตน์ เป็น ท่านครู ศร ในวัยชรา
พงษ์พัฒน์ วชิรบรรจง เป็น พันโทวีระ
ณรงค์ฤทธิ์ โตสง่า เป็น ขุนอิน
อาระตี ตันมหาพราน เป็น แม่โชติ
ภูวฤทธิ์ พุ่มพวง เป็น เทิด
สุเมธ องอาจ เป็น ประสิทธิ์
สมภพ เบญจาธิกุล เป็น สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช​
สมชาย ศักดิกุล เป็น ครูเทียน
เกริกเกียรติ พันธุ์พิพัฒน์ เป็น ครูสิน
ชุมพร เทพพิทักษ์ เป็น ทิว
บุ๋มบิ๋ม สามโทน เป็น นายขวด
อุดม ชวนชื่น เป็น ช่างซ่อมเครื่องดนตรีไทย
งานสร้างภาพยนตร์ > ที่มาของภาพยนตร์

ภาพยนตร์เรื่องโหมโรง สร้างโดย สหมงคลฟิล์ม, พร้อมมิตร โปรดักชั่น, ภาพยนตร์หรรษา และ กิมมิคฟิล์ม ด้วยแรงบันดาลใจจากชีวิตของ หลวงประดิษฐไพเราะ (ศร ศิลปบรรเลง) บรมครูของนักดนตรีไทย ผู้ผ่านยุคทองที่รุ่งเรืองอย่างสูงสุด และยุคสมัยที่กล่าวได้ว่า เป็นช่วงเวลาที่ตกต่ำที่สุดของวงการดนตรีไทย ภาพยนตร์เรื่องโหมโรงเป็นผลงานกำกับอีกครั้งของ อิทธิสุนทร วิชัยลักษณ์ เคยสร้างผลงานภาพยนตร์เรื่อง ลูกบ้าเที่ยวล่าสุด เมื่อปี พ.ศ. 2536 และมีผลงานกำกับละครโทรทัศน์เรื่อง พระจันทร์ลายกระต่าย เมื่อปี พ.ศ. 2542 และงานเขียนอย่าง เพียงความทรงจำเอาไว้เลย
ก่อนที่จะมาใช้ชื่อภาพยนตร์ว่า โหมโรง ระหว่างการถ่ายทำ อิทธิสุนทรได้ตั้งชื่อเป็นภาษาอังกฤษว่า The Overture โดยยังไม่มีชื่อภาษาไทย ต่อมาเมื่อต้องมีการโปรโมท จึงตัดสินใจใช้ชื่อภาษาไทยว่า โหมโรง ตามความหมายเดียวกับคำว่า The Overture คือ ทั้งสองคำต่างเป็นศัพท์ของการเล่นดนตรีเพื่อเปิดการแสดง เพื่อประกาศว่าดนตรีจะเริ่มแล้ว และเพื่อวอร์มอัพนักดนตรีในวง
งานสร้างภาพยนตร์ > นักแสดง

ภาพยนตร์เรื่องนี้นำแสดงโดย อนุชิต สพันธุ์พงษ์ รับบท ศร ในสมัยรัชกาลที่ 5, อดุลย์ ดุลยรัตน์ รับบท ท่านครู หรือ ศร ในยุคสมัยรัชกาลที่ 8, พงษ์พัฒน์ วชิรบรรจง รับบท พันโทวีระ นายทหารหนุ่มผู้ยึดมั่นในคำสั่งของรัฐบาล ในการปรับปรุงวัฒนธรรม ให้เทียบเท่าอารยะธรรมตะวันตก, อาระตี ตันมหาพราน รับบท แม่โชติ สตรีในวังผู้สูงศักดิ์ ผู้เป็นกำลังใจให้ศร, สุเมธ องอาจ รับบท ประสิทธิ์ ลูกชายของบรมครูทางด้านดนตรีไทยผู้ยิ่งใหญ่, ภูวฤทธิ์ พุ่มพวง รับบท เทิด ลูกชายทิวเพื่อนสนิทของศร, อาจารย์ณรงค์ฤทธิ์ โตสง่า จากวง บอยไทย รับบทเป็น ขุนอิน ร่วมด้วย สมภพ เบญจาธิกุล รับบทสมเด็จฯ เจ้านายจากในวัง ผู้ทรงโปรดปรานในความงดงามของดนตรีไทย และเป็นผู้ผลักดันให้นักระนาดหนุ่มผู้ทะนงตนอย่างศร ได้กลายเป็นระนาดเอกมือหนึ่ง, ชุมพร เทพพิทักษ์ รับบท ทิว เพื่อนรักที่เป็นกำลังใจและคอยอยู่เคียงข้างศร, บุ๋มบิ๋ม สามโทน รับบทเป็นนายขวด มือระนาดจอมอู้แห่งบางกอก ที่เปิดโอกาสให้ศรได้ประชันกับขุนอินเป็นครั้งแรก, อุดม ชวนชื่น นักแสดงตลกรุ่นอาวุโสมารับบทเป็นช่างซ่อมเครื่องดนตรีไทยในยุคสงครามโลก, สมชาย ศักดิกุล มาเป็นอีกหนึ่งนักแสดงรับเชิญ รวมไปถึงเหล่านักแสดง และอาจารย์ผู้คร่ำหวอดทางด้านดนตรีไทย อาทิเช่น อ. เกริกเกียรติ พันธุ์พิพัฒน์, ลูกปู ดอกกระโดน, มืด ไข่มุก, อ. อภิธาร สมานมิตร และ วัชรากร บุญเพ็ง
งานสร้างภาพยนตร์ > ตัวเอกของภาพยนตร์

อนุชิต สพันธุ์พงษ์ นักแสดงจากภาพยนตร์เรื่อง 15 ค่ำ เดือน 11 มารับบท ศร ตัวเอกของเรื่อง ซึ่งเขาต้องใช้เวลาในการหัดเล่นเครื่องไม้เครื่องมือ และฝึกซ้อมดนตรีไทยประเภทต่างๆ อาทิ ซอ ฆ้อง ระนาดทุ้ม ฉิ่ง โดยเฉพาะระนาดนานถึง 8 เดือน เพราะต้องสวมบทมือระนาดเอกฝีมือดี ที่มีแนวทางในการเล่นระนาดแนวใหม่ในสมัยนั้น นั้นคือการเล่นระนาดเชิงพริ้วไหว ซึ่งต้องโชว์ลีลาในการสะบัดข้อมือ ลงระนาดด้วยตัวเอง ไม่เพียงเท่านั้น ยังต้องกล้อนผมแต่งเนื้อแต่งตัวให้เข้ากับยุคสมัย โดยต้องนุ่งโจงกระเบน เพราะตัวละครที่เขาแสดง เดินเรื่องราวชีวิตอยู่ในสมัยรัชกาลที่ 5 ทำให้ต้องมีการเตรียมพร้อมอย่างเต็มที่ในการแสดง โดยเฉพาะการโชว์ฝีไม้ลายมือ ในการเล่นระนาดได้อย่างสมจริง ซึ่งกว่าจะได้อย่างที่เห็นในภาพยนตร์ ก็ต้องใช้ความสามารถ และพึ่งพาความอดทน ในการฝึกซ้อมอย่างจริงจัง
งานสร้างภาพยนตร์ > ทีมงานสร้าง

ทีมงานสร้างประกอบด้วย ผู้กำกับภาพ ณัฐวุฒิ กิตติคุณ, บันทึกเสียงโดย คอนราด แบรดลี่ สเตเลอร์, ฝึกสอนดนตรีโดย อาจารย์ถาวร ศรีผ่อง ผู้เล่นระนาดเอกให้กับมหาราชาคอนแชร์โต และเป็นมือระนาดที่สามารถเล่นระนาดโชว์ พร้อมกันทีเดียวถึง 4 ราง, ที่ปรึกษาดนตรีโดย อัษฎาวุธ สาคริก อาจารย์ผู้สอนและทำงานเผยแพร่ดนตรีไทย ในมูลนิธิหลวงประดิษฐไพเราะ, ที่ปรึกษาการแสดงโดย อรชุมา ยุทธวงศ์, กำกับศิลป์โดย รัชชานนท์ ขยันงาม, นวชาติ สำเภาเงิน, เกียรติชัย คีรีศรี, ออกแบบเครื่องแต่งกายโดย พราวเพลิน ตั้งมิตรเจริญ, ออกแบบหน้า-ผมโดย มนตรี วัดละเอียด, ผู้ช่วยผู้กำกับได้แก่ พีระศักดิ์ ศักดิ์ศิริ, สวนีย์ อุทุมมา, นฤมล สุทัศนะจินดา และ ศรีรัตน์ บุญวัธนะศักดิ์, ดนตรีประกอบโดย ชาติชาย พงษ์ประภาพันธุ์ และ ชัยภัค ภัทรจินดา
รางวัลและเกียรติคุณ

รางวัลภาพยนตร์แห่งชาติ สุพรรณหงส์ ครั้งที่ 14 ประจำปี พ.ศ. 2547
ภาพยนตร์ยอดเยี่ยม
ผู้กำกับภาพยนตร์ยอดเยี่ยม
บทภาพยนตร์ยอดเยี่ยม
กำกับภาพยอดเยี่ยม
ลำดับภาพยอดเยี่ยม
นักแสดงสมทบชายยอดเยี่ยม (อดุลย์ ดุลยรัตน์)
บันทึกเสียงยอดเยี่ยม
รางวัลพระราชทานพระสุรัสวดี ครั้งที่ 27 ประจำปี พ.ศ. 2547
ภาพยนตร์ยอดเยี่ยม
ผู้กำกับภาพยนตร์ยอดเยี่ยม
บทภาพยนตร์ยอดเยี่ยม
กำกับภาพยอดเยี่ยม
ลำดับภาพยอดเยี่ยม
นักแสดงสมทบชายยอดเยี่ยม (อดุลย์ ดุลยรัตน์)
บันทึกเสียงยอดเยี่ยม
ดนตรีประกอบยอดเยี่ยม
เพลงนำภาพยนตร์ยอดเยี่ยม (เพลง'อัศจรรย์')
แต่งหน้ายอดเยี่ยม
รางวัลชมรมวิจารณ์บันเทิง ครั้งที่ 13 ประจำปี พ.ศ. 2547
ภาพยนตร์ยอดเยี่ยม
ผู้กำกับภาพยนตร์ยอดเยี่ยม
ลำดับภาพยอดเยี่ยม
นักแสดงสมทบชายยอดเยี่ยม (พงษ์พัฒน์ วชิระบรรจง)
ดนตรีประกอบยอดเยี่ยม
รางวัล Audience Award (Popular Vote) จาก Miami International Film Festival 2005
ตัวแทนภาพยนตร์จากประเทศไทย ส่งประกวด รางวัลออสการ์ ครั้งที่ 77 สาขาภาพยนตร์ภาษาต่างประเทศ
ได้รับเลือกเป็น 1 ใน 70 เรื่อง สุดยอดภาพยนตร์ไทยในสมัยรัชกาลที่ 9 เมื่อปี 2561
ได้รับการขึ้นทะเบียน มรดกภาพยนตร์ของชาติ เมื่อปี 2556